| "You Really Got Me"The Kinks |
| --- |
| Singlen "You Really Got Me" kansikuva |
| Singlen tiedot |
|  Albumilta | *Kinks* |
|  B-puoli | "It’s All Right" |
|  Äänitetty  | heinäkuussa 1964 IBC:n studioilla |
|  Julkaistu | Yhdistynyt kuningaskunta 4. elokuuta 1964  Yhdysvallat 26. elokuuta 1964 |
|  Formaatti | 7"-single |
|  Tekijä(t) | Ray Davies |
|  Tuottaja(t) | Shel Talmy |
|  Tyylilaji | hard rock, garage rock, proto-metal, protopunk |
|  Kesto | 02.14 |
|  Levy-yhtiö | Yhdistynyt kuningaskunta Pye Records  Yhdysvallat Reprise Records |
| Listasijoitukset |
| Yhdistynyt kuningaskunta 1. (2 viikkoa, 15. elokuuta 1964) 
Australia 2. (7. lokakuuta 1964) 
Kanada 4. (7. joulukuuta 1964) 
Irlanti 6. (14. syyskuuta 1964) 
Yhdysvallat 7.  
Ruotsi 8. (Tio i topp, 26.9.1964) 
Ruotsi 11. (Kvällstoppen, 22.9.1964) 
Italia 15.  
Alankomaat 23. (3. lokakuuta 1964) 
Saksa 39. (viikko 49/1964) 
Suomi 39.  |
| The Kinksin muut singlet |
| "You Still Want Me"1964 | "You Really Got Me"1964 | "All Day and All of the Night"1964 |

ÄäninäyteYou Really Got MeÄänitiedostojen kuunteluohjeet

**You Really Got Me** on Ray Daviesin kirjoittama ja alun perin The Kinksin esittämä rockkappale, joka ilmestyi yhtyeen kolmantena singlenä elokuussa 1964. Syyskuussa 1964 se nousi kahdeksi viikoksi Britannian singlelistan ykköseksi. "You Really Got Me" muodostui The Kinksin läpimurtohitiksi myös Yhdysvalloissa, missä se nosti The Kinksin yhdeksi "brittiläisen invaasion" suosituimmista yhtyeistä. Kappale on myös mukana The Kinksin lokakuussa 1964 ilmestyneellä debyyttialbumilla *Kinks*.

Rakenne
-------

"You Really Got Me" oli ensimmäinen voimasointujen ympärille rakennettu hittisingle ja se on vaikuttanut merkittävästi myöhempään rock and roll -musiikkiin ja heavy metaliin. Kappale tunnetaan erityisesti Dave Daviesin kitarasoolosta, jonka erikoinen soundi syntyi, kun Davies pisteli partaterällä rikki revityn kitaravahvistimensa kaiuttimen täyteen neuloja. Usein kerrotun virheellisen myytin mukaan kappaleen soolon olisi soittanut tuolloin sessiomuusikkona työskennellyt Jimmy Page.

> »Muistan katselleeni telkkarista BBC:n ohjelmaa nimeltä *Monitor*. Joku ranskalainen porukka soitteli vedellä täytettyjä laseja, ja lasien virityksestä johtuen heidän piti hyppiä sävellajista toiseen. Ajattelin, että olisi mukavaa tehdä samanlainen iso hyppy myös, vaikka siitä tulikin sitten vain yhden sävellajin loikka, G:stä A:han.»   
> (Ray Davies, yhtyeen laulaja-kitaristi ja kappaleen kirjoittaja )
> 
>

Merkittävyys
------------

*Rolling Stone* -lehden vuoden 2004 "500 Greatest Songs of All Time" -listalla "You Really Got Me" on sijalla 82. Saman lehden "The 100 Greatest Guitar Songs of All Time" -listalla kappale on neljäntenä. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen sijalle 17.

Muita versioita
---------------

Kappaleesta on myöhemmin tehty useita cover-versioita. Näistä Yhdysvaltain Top 40 -singlelistalle nousi Van Halen -yhtyeen vuoden 1978 versio. Suomenkielisen käännösversion ovat levyttäneet Anki ("Paha tyttö", 1964), Petri & Pettersson Brass ("Saat minut tosi vauhtiin", 1974) ja Eläkeläiset ("Potkintahumppa", 1995).

Lähteet
-------

* Nyman, Jake: *Kovan päivän ilta*. Jyväskylä: Ajatuskirjat, 2009. ISBN 978-951-20-7605-5.

### Viitteet

1. ↑  Chart Stats - The Kinks - You Really Got Me chartstats.com. Viitattu 22.7.2010.  (englanniksi)
2. ↑  Australia Chart Positions kindakinks.net. Viitattu 25.7.2010.  (englanniksi)
3. ↑  Canada Chart Positions kindakinks.net. Viitattu 25.7.2010.  (englanniksi)
4. ↑  The Irish Charts - All there is to know irishcharts.ie. Viitattu 25.7.2010.  (englanniksi)
5. 1 2  Nyman 2009, s.256.
6. 1 2  Sweden Chart Positions kindakinks.net. Viitattu 25.7.2010.  (englanniksi)
7. ↑  Holland Chart Positions kindakinks.net. Viitattu 25.7.2010.  (englanniksi)
8. ↑  Charts-Surfer: Songsearch charts-surfer.de. Viitattu 22.7.2010.  (englanniksi)
9. 1 2  Nyman 2009, s.236.
10. ↑  Denise Sullivan: You Really Got Me: Song Review Allmusic. Viitattu 12.11.2008.
11. 1 2  100 Greatest Guitar Songs of All Time Rolling Stone.  Arkistoitu 4.11.2008. Viitattu 12.11.2008. (englanniksi)
12. ↑  Top ten guitar riffs Virginmedia. Viitattu 12.11.2008.
13. ↑  The RS 500 Greatest Songs of All Time  9.12.2004. Rolling Stone.  Arkistoitu 29.3.2010. Viitattu 12.11.2008.
14. ↑  The All Time Top 3000 Songs www.acclaimedmusic.net.  Arkistoitu 5.8.2009. Viitattu 12.11.2008.
15. ↑  Hakutulos kappaleelle You really got me aanitearkisto.fi. Viitattu 22.7.2010. [vanhentunut linkki]